107/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli cliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf, O-kvk-nf M-kvk-nf A-kvk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 20. febrúar 2021, sem barst réttinum ásamt kærumálsgögnum 22. sama mánaðar. Kærður er úrskurður Héraðsdóms Reykjaness 20. febrúar 2021 í málinu nr. R[...]/2021 þar sem varnaraðila var gert að sæta gæsluvarðhaldi allt til föstudagsins 19. mars 2021 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst þess að hinn kærði úrskurður verði staðfestur.

3 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4 Með úrskurði Héraðsdóms Reykjaness 31. október 2020 var varnaraðili úrskurðaður í gæsluvarðhald til 27. nóvember sama ár. Með úrskurði Landsréttar 3. nóvember 2020 í máli nr. 606/2020 var sá úrskurður felldur úr gildi á þeim grundvelli að ekki væru uppfyllt skilyrði a, c eða dliðar 1. mgr. 95. gr. laga nr. 88/2008.

5 Eins og greinir í hinum kærða úrskurði á varnaraðili sér langan brotaferil en meðal annars hefur hann á árunum 20052018 alls fimm sinnum hlotið refsidóm fyrir ofbeldisbrot. Samkvæmt framlögðu yfirliti sóknaraðila eru nú alls 15 mál á hendur varnaraðila til rannsóknar hjá lögreglu. Þar af eru þrjú mál frá árinu 2019 og tvö frá því í mars og maí árið 2020. Samkvæmt yfirlitinu hafa önnur ætluð brot varnaraðila átt sér stað í órofinni lotu frá september 2020 og felast í heimilisofbeldi gagnvart tveimur barnsmæðrum varnaraðila, kynferðisbroti, húsbroti og íkveikju auk brota gegn nálgunarbanni sem honum var gert að sæta samkvæmt ákvörðun sóknaraðila 8. október 2020. Þegar litið er sérstaklega til ætlaðra brota varnaraðila eftir uppkvaðningu framangreinds úrskurðar Landsréttar 3. nóvember 2020 er samkvæmt gögnum málsins um að ræða nokkurn fjölda textaskilaboða frá varnaraðila til annarrar framangreindra barnsmæðra sinna og fyrrum sambýliskonu, í andstöðu við framangreint nálgunarbann, auk þess sem fleiri sambærileg brot gegn nálgunarbanninu á tímabilinu frá 10. desember 2020 til og með 17. febrúar 2021 eru nú til rannsóknar hjá lögreglu. Þá hafði lögregla afskipti af varnaraðila í nágrenni við heimili konunnar 17. febrúar síðastliðinn en niðurstöður liggja ekki fyrir um það hvort hann sé með veru sinni þar eða annars staðar í nágrenni við heimilið sama dag talinn hafa brotið gegn nálgunarbanninu.

6 Samkvæmt dlið 1. mgr. 95. gr. laga nr. 88/2008 verður sakborningi meðal annars gert að sæta gæsluvarðhaldi ef telja má það nauðsynlegt til að verja aðra fyrir árásum hans. Í dómaframkvæmd Hæstaréttar hafa verið gerðar ríkar kröfur til þeirrar hættu sem talin er stafa af sakborningi svo að honum verði gert að sæta gæsluvarðhaldi á þessum grundvelli, sbr. dóm Hæstaréttar 4. mars 2016 í máli nr. 171/2016. Að virtum gögnum málsins verður varnaraðili því ekki látinn sæta gæsluvarðhaldi á grundvelli dliðar 1. mgr. 95. gr. laganna.

7 Samkvæmt clið 1. mgr. 95. gr. laga nr. 88/2008 verður sakborningi meðal annars gert að sæta gæsluvarðhaldi ef ætla má að hann muni halda áfram brotum meðan máli hans er ólokið. Við mat á því verður litið til háttsemi og brotaferils sakbornings sem og aðstæðna hans að öðru leyti.

8 Brotaferill varnaraðila og þau ætluðu brot hans sem nú eru til rannsóknar eru rakin hér að framan. Varnaraðili var látinn laus úr gæsluvarðhaldi í kjölfar úrskurðar Landsréttar 3. nóvember 2020 í máli nr. 606/2020 en þrátt fyrir gæsluvarðhaldsvistina og nálgunarbann það sem varnaraðili hefur sætt frá 8. október síðastliðinn er hann nú undir rökstuddum grun um ítrekuð brot gegn nálgunarbanninu á tímabilinu frá 10. desember 2020 til 17. febrúar 2021. Af gögnum málsins má jafnframt ráða að varnaraðila var tilkynnt að hann væri handtekinn þegar lögregla hafði afskipti af honum í nágrenni við heimili barnsmóður sinnar og fyrrverandi sambýliskonu 17. febrúar síðastliðinn og að varnaraðili hafi þá komið sér undan handtöku með því að flýja af vettvangi. Hann hafi aftur á móti verið handtekinn á [...] 19. sama mánaðar. Með vísan til alls hins framangreinda verður talið að atvik hafi breyst svo frá því að úrskurður Landsréttar 3. nóvember 2020 var kveðinn upp að nú megi ætla að varnaraðili muni halda áfram brotum fari hann frjáls ferða sinna, sbr. clið 1. mgr. 95. gr. laga nr. 88/2008. 9 Að öllu framangreindu gættu en að öðru leyti með vísan til forsendna hins kærða úrskurðar er fallist á með héraðsdómi að uppfyllt séu skilyrði cliðar 1. mgr. 95. gr. laga nr. 88/2008 fyrir því að varnaraðila verði gert að sæta gæsluvarðhaldi. Eru ekki efni til að marka gæsluvarðhaldinu skemmri tíma en gert er í hinum kærða úrskurði. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.